पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण बढ़ने के साथ ही जिले में हरे नारियल समेत अन्य फलों की मांग भी बढ़ गई है। इससे फलाें के दाम में एक माह में ही दोे गुणा से अधिक बढ़ोतरी हाे चुकी है। डॉक्टरों की सलाह पर कोरोना से बचाव व शरीर में इम्युनिटी के लिए विटामिन सी, साईट्रिक समेत डिहाइड्रेशन की कमी पूरे करने वाले फलों की लाेग अधिक खरीदारी कर रहे हैं। इनमें संतरा, नींबू, कीवी समेत हरा नारियल पानी आदि शामिल है। कोरोना काल में इन फलों की अधिक मांग के बाद कारोबारियों ने भी मुनाफा कमाना शुरू कर दिया है। दुकानदारों ने फलों के दोगुने दाम वसूल करना शुरू कर दिया है। अप्रैल की शुरूआत में मिलने वाले फलाें के भावों में बेतहाशा बढ़ोतरी हुई है।
मंडी में प्रवेश पर मनाही | जिला प्रशासन की ओर से कोरोना के बढ़ते केसों को देखते हुए लॉकडाउन के दौरान सुबह 11 बजे के बाद लोगों के लिए सब्जी व फल मंडी में प्रवेश की मनाही है। सब्जी व फल विक्रेता अपनी सामान सुबह 11 बजे तक खरीदकर लाेगाें काे बेच सकते हैं। मोहल्लों में वेंडर फल बेंच सकते हैं। ऐसा इसलिए किया गया है ताकि मंडी में भीड़ ना हाे। लोगों का कहना है कि काेराेना काल में फलाें के दाम वसूल रहे आढ़तियों की ओर प्रशासन का ध्यान देना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn